2. Self b'maturità oriġinali sa u tinkludi sena/aktar minn sena, u sa u tinkludi ħames snin/aktar minn ħames snin

Għall-iskopijiet tal-iskema ta' rappurtar, din il-partita tikkonsisti f'fondi mislufa minn aġenti ta' rappurtar lill-persuni li jisselfu, li m'għandhomx dokumenti bħala xhieda jew huma rappreżentati minn dokument wieħed (anki jekk ikun sar negozjabbli). Dan jinkludi assi fil-għamla ta' depożiti. Il-BĊNi jistgħu jitolbu wkoll il-klassifikazzjoni sħiħa tas-settur għal din il-partita Din il-partita tinkludi: (a) Self mogħti lil djar u istituzzjonijiet bla qligħ li jservu djar ikklassifikati skond: — kreditu għall-konsum (self mogħti għall-iskop prinċipali ta' użu personali fil-konsum ta' oġġetti u servizzi). Il-kreditu għall-konsum mogħti lil sidien proprjetarji/soċjetajiet mhux korporati jinsab kopert f'din il-kategorija, jekk l-IFM li tirrapporta tkun taf li s-self huwa wżat l-aktar għal skopijiet ta' konsum personali, — self għal xiri ta' djar (kreditu estiż għall-iskop li wieħed jinvesti fi djar għall-użu jew kiri personali, inkluż il-bini u t- tisbiħ tal-bini (refurbishments). Ikopri self assigurat bi proprjetà residenzjali li jintuża għall-iskop biex jinxtraw djar, u self ieħor għal xiri ta' djar magħmul fuq bażi personali jew assigurat kontra forom oħra ta' attiv. Is-self fuq id-djar mogħtija lil sidien proprjetarji/soċjetajiet mhux korporati, jinsab kopert f'din il-kategorija sakemm l-IFM li tirrapporta tkun taf li d-djar huma wżata l-aktar għal skopijiet relatati ma' negozju, f'liema każ huwa rrappurtat bħala “self ieħor li jkopri sidien proprjetarji/soċjetajiet mhux korporati”, — ieħor (self mogħti għal skopijiet minbarra konsum u xiri ta' djar, bħal negozji, konsolidament ta' dejn, edukazzjoni, etċ). Din il-kategorija tista' tinkludi self għal skopijiet ta' konsum lil sidien proprjetarji/soċjetajiet mhux korporati (ara l-Anness II, Parti 3) jekk dan ma jiġix irrappurtat fil-kategorija “kreditu għall-konsum”. Sakemm il-kundizzjonijiet għal rappurtar iħaffef japplikaw, għandha tiġi rrappurtata pożizzjoni “li jkopri”, li tidentifika separatament f'din il-kategorija s-self mogħti lil sidien proprjetarji (ara l-Anness II, Parti 3). (b) Dejn tal-karti ta' kreditu Għall-fini ta' dan ir-Regolament, din il-kategorija tkopri kreditu mogħti lil djar jew lil korporazzjonijiet mhux finanzjarji permezz ta' karti ta' debitu ttardjati (jiġifieri kards li jipprovdu kreditu ta' konvenjenza kif iddefinit hawn isfel) jew permezz ta' karti ta' kreditu (jiġifieri kards li jipprovdu kreditu ta' konvenjenza u kreditu estiż). Dejn tal-karti ta' kreditu huwa rreġistrat f'kontijiet dedikati ta' kards u għalhekk ma jkunx evidenti f'kontijiet kurrenti jew ta' overdraft. Kreditu ta' konvenjenza huwa ddefinit bħala kreditu mogħti b'rata ta' imgħax ta' 0 % fil-perijodu bejn it-tranżazzjoni(jiet) tal-ħlas affettwati bil-kard matul ċiklu wieħed ta' fatturar u d-data li fiha l-bilanċi ta' debitu minn dan iċ-ċiklu speċifiku ta' fatturar isiru dovuti. Kreditu estiż huwa ddefinit bħala kreditu mogħti wara li d-data(i) dovuta (i) taċ-ċiklu ta' fatturar ta' qabel tkun skadiet, jiġifieri ammonti ta' debitu fuq il-kont tal-kard li ma jkunux ġew settled meta dan kien l-ewwel possibbli, li s-soltu fuqhom ikun hemm rata ta' imgħax jew rati ta' imgħax gradwatorji akbar minn 0 %. Ħafna drabi jkollhom isiru ħlasijiet minimi bin-nifs kull xahar, ħalli ta' lanqas jitħallas lura parzjalment il-kreditu estiż. Il-kontroparti ta' dawn il-forom ta' kreditu hija l-entità attwalment responsabbli biex tħallas lura l-ammonti dovuti skond il-ftehim kuntrattwali, li jikkoinċidi mad-detentur tal-kard fil-każ ta' kards użati privatament, imma mhux fil-każ ta' kards tal-kumpaniji (ċ) Self revolving u overdrafts Self revolving huwa self li għandu dawn il-karatteristiċi kollha: 1) min jissellef jista' juża jew jiġbed fondi sa limitu ta' kreditu approvat minn qabel mingħajr ma jagħti avviż minn qabel lil min jislef; 2) l-ammont ta' kreditu disponibbli jista' jiżdied u jonqos hekk kif jiġu missellfa u jitħallsu l-fondi; 3) il-kreditu jista' jintuża ripetutament; 4) m'hemm l-ebda obbligu ta' ħlasijiet lura regolari. Self revolving jinkludi l-ammonti akkwistati permezz ta' linja ta' kreditu u li jkunu għadhom ma tħallsux (ammonti dovuti). Linja ta' kreditu hija ftehim bejn min jislef u min jissellef li jħalli lil min jissellef biex jiġbed flus, matul perijodu ddefinit u sa ċertu limitu, u jħallas lura fid-diskrezzjoni tiegħu l-flus miġbuda qabel data ddefinita. Ammonti disponibbli permezz ta' linja ta' kreditu li jkunux għadhom ma nġibdux jew li jkunu tħallsu diġà m'għandhomx jitqiesu taħt l-ebda kategorija tal-BSI. Overdrafts huma bilanċi ta' debitu fuq kontijiet kurrenti. Kemm self revolving u overdrafts jeskludu self mogħti permezz ta' karti ta' kreditu. L-ammont totali dovut minn min jissellef għandu jiġi rrappurtat, irrispettivament ta' jekk huwiex fi jew lil hinn mil-limiti miftiehma bejn min jislef u min jissellef fir-rigward tad-daqs u/jew il-perijodu massimu tas-self (d) Self sindakat (ftehim ta' self wieħed, li fih jipparteċipaw diversi istituzzjonijiet bħala min jislef). Self sindakat ikopri biss każijiet fejn min jissellef jaf, mill-kuntratt tas-self, li s-self huwa magħmul minn diversi persuni li jisilfu. Għall-finijiet ta' statistika, huma l-ammonti biss attwalment maħruġa minn min isellef (aktar milli linji ta' kreditu totali) li jitqiesu bħala self sindakat. Is-soltu s-self sindakat huwa arranġat u kkoordinat minn istituzzjoni waħda (ħafna drabi msejħa “il-maniġer li jmexxi”) u magħmul minn diversi parteċipanti fis-sindakat. Il-parteċipanti kollha, inkluż il-maniġer li jmexxi, jirrappurtaw is-sehem tagħhom tas-self fil-konfront ta' min jissellef (jiġifieri mhux fil-konfront tal-maniġer li jmexxi) fl-attiv tal-karti tal-bilanċ tagħhom. (e) depożiti kif definiti fil-kategorija 9 tal-passiv (f) kirijiet finanzjarji lil terzi persuni, Il-kirijiet finanzjarji huma kuntratti fejn is-sid legali (lessor) ta' oġġetti li jservu jislef dawn l-assi lill-terza parti (lessee) għall-kważi jekk mhux il-ħajja kollha ekonomika tal-assi, bi skambju għal ħlasijiet rateali li jkopru l-ispejjeż tal-oġġett magħduda ma' ħlas tal-interessi attribwiti. Il-lessee huwa fil-fatt stmat li jirċievi l-benefiċċji kollha li joħorġu mill-użu tal-oġġett u jħallas l-ispejjeż u r-riskji assoċjati mal-proprjetà. Għal skopijiet statistiċi kirijiet finanzjarji huma kkunsidrati bħala self mill-lessor għall-lessee (iħalli 'l-lessee jixtri l-oġġett li jservi). L-assi (oġġetti li jservu) li jkunu ġew mislufa lill-lessee m'huma rreġistrati mkien fuq il-karta ta' bilanċ tal-IFMi (g) self mitluf li jkun għadu ma ġiex imħallas jew li jkun għadu ma ġiex imħassar. L-ammont totali ta' self li fir-rigward tiegħu l-ħlas lura jmissu ilu li tħallas jew inkella ġie identifikat bħala mfixkel, parzjalment jew totalment, skond id-definizzjoni ta' nuqqas ta' ħlas fid-Direttiva 2006/48/KE (h) pussess ta' titoli mhux negozjabbli Pussess ta' titoli oħra għajr ishma u ekwità oħra li mhumiex negozjabbli u ma jistgħux jiġu negozjati fis-swieq sekondarji, ara ukoll “self negozjat” (i) Self negozjat Self li de facto jkun sar negozjabbli jrid jiġi kklassifikati taħt is-self tal-oġġett tal-assi iżda għandhom jibqgħu jkollhom dokument wieħed bħala xhieda u jkunu, bħala regola ġenerali, negozjati biss kull tant (j) dejn subordinat fil-forma ta' depożiti jew self Strumenti ta' dejn subordinat jipprovdu klejm sussidjarja fuq l-istituzzjoni tal-ħruġ li tista' tiġi eżerċitata biss wara li l- pretensjonijiet kollha bi status aktar għoli (eż. depożiti/self) ikunu ġew sodisfatti, u jkun ingħatalhom xi wħud mill-karatteristiċi ta' ishma u ekwitajiet oħra. Għal skopijiet statistiċi, dejn subordinat għandu jiġi kklassifikat skond in-natura tal-istrument finanzjarju, jiġifieri kklassifikat jew bħala self jew titoli oħra għajr ishma skond in-natura tal-istrument. Fejn żammiet tal-IFM ta' kull forma ta' dejn subordinat ikunu identifikati korrentement bħala ċifra waħda għal skopijiet statistiċi, din iċ-ċifra trid tiġi klassifikata taħt it-titoli tal-oġġett minflok taħt l-ishma, fuq il-bażi li dejn subordinat huwa mibni prinċipalment fil-forma ta' titoli, aktar milli ta' self (k) pretensjonijiet skond repos bil-maqlub jew self ta' titoli kontra garanziji fi flus kontanti Kontraparti ta' flus kontanti mħallsa bi skambju għal titoli mixtrija minn aġenti ta' rappurtar, jew b'self ta' titoli kontra garanziji fi flus kontanti, ara l-partita tal-passiv 9.4 Għall-fini ta' din l-iskema ta' rappurtar, il-klassifikazzjoni tas-self skond il-garanziji fil-bini tinkludi l-ammont totali ta' self dovut li huma ggarantiti skond l-Anness VIII, Parti 1, Taqsimiet 13-19 tad-Direttiva 2006/48/KE, bi proporzjon ta' self dovut/garanziji ta' 1 jew anqas. Jekk dawn ir-regoli ma jiġux applikati mill-aġent ta' rappurtar, id-determinazzjoni ta' liema self jiddaħħal f'din il-klassifikazzjoni hija bbażata fuq il-metodu magħżul biex jikkonforma ma' l-obbligi kapitali. L-oġġett li ġej mhuwiex ikkunsidrat bħala self: — self mogħti fuq bażi ta' fiduċja self mogħti fuq bażi ta' fiduċja (self fuq bażi ta' fiduċja/self fiduċjarji) huwa self li jsir fl-isem ta' parti waħda (it-trustee) f'isem terza parti (il-benefiċjarju). Għal għanijiet statistiċi, self fuq bażi ta' fiduċja mhuwiex irreġistrat fuq il-karta ta' bilanċ tat-trustee fejn ir-riskji u l-benefiċċji ta' proprjetà tal-fondi jibqgħu mal-benefiċjarju. Ir-riskji u l-benefiċċji tal- proprjetà jibqgħu mal-benefiċjarju fejn: (a) il-benefiċjarju jassumi r-riskju ta' kreditu tas-self (jiġifieri it-trustee huwa responsabbli biss għat-tmexxija amministrattiva tas-self); jew (b) l-investiment tal-benefiċjarju huwa ggarantit kontra telf, jekk it-trustee jidħol f'likwidazzjoni (jiġifieri s-self fuq bażi ta' fiduċja mhuwiex parti mill-assi tat-trustee li jistgħu jitqassmu fil-każ ta' falliment)